Juraj Somolányi

Juraj Somolányi (* 1972, Bratislava) je slovenský umelec, hudobník a fotograf. 

Do povedomia nezávislej hudobnej scény prenikol v 90. rokoch čoby frontman kapely The Dark, respektíve Dead Cannabis, založenej neskôr. S prvou pre vydavateľstvo Monitor nahral aj svoj jediný štúdiový album Clear (1993), výhradne v angličtine. Napriek zaznamenaným úspechom v rámci electronic body music, v dôsledku čoho bol na domácej pôde považovaný za jedného z priekopníkov v tomto žánri, sa pozvoľna začal venovať umeleckej fotografii a dodatočne i filmovaniu pomocou digitálnej zrkadlovky. Okrem iného natáča videoklipy pod svojou virtuálnou značkou Darktechnology Productions, prispieva pre hudobné časopisy (napr. Nový Populár), či je autorom dosiaľ nepublikovanej autobiografie. Od roku 2012 je členom elektronického dua Get Explode a nedávno na seba upozornil ako jeden z porotcov II. ročníka Medzinárodného festivalu vodného sveta SCUBACAM 2012.

 Kariéra 
náhľad|Zvláštny smútok víťazov v podaní Natálie Bizoňovej Kacinovej.
náhľad|Parafráza na Alicu v krajine zázrakov stvárnená Šárkou Nohelovou.
náhľad|Žiara.

Svoju prvotnú, hudobnú kariéru, začal Somolányi v roku 1990 ako spevák, skladateľ a textár úzkoprofilovej hudobnej formácie The Dark, ktorej pôvodnú zostavu dopĺňali Braňo Hanzlík alias "Angels Delight" a Robo Zatko, známy tiež pod pseudonymom "Explorer Kitt". Po nahraní dvoch dlhohrajúcich demonahrávok, z ktorých niektoré skladby vyšli na nezávislých francúzskych kompiláciách z rady vydavateľstva Alea Jacta Est, skupina nahrala sprievodné vokály na album Flashback (1992) svojich českých rovesníkov - Vanessy. Jej vlastný štúdiový debut vydal Monitor (terajší EMI) pod názvom Clear (1993). Dve skladby z neho sa dočkali aj svojho vizuálneho spracovania, a to "The War of Man" (naspievaná Zatkom) a "Feet" (nahratá s Body-M). Krátko po vydaní oficiálneho debutu však Somolányi v roku 1994 s Hanzlíkom založil vedľajší hudobný projekt Dead Cannabis a v spolupráci s gitaristami Radom "Šipka" Palovčíkom (z metalovej skupiny Acheron) a Martinom "Fefe" Žúžim (z kapely Hex) začal pracovať na svojom druhom štúdiovom albume. K jeho realizácii napokon nedošlo a muzikanti sa následne venovali samostatným projektom. V tomto čase sa Somolanyi čoraz viac sústredil na prácu s umeleckou fotografiou, prevažne ženským aktom.

Okrem iných fotil napríklad víťazku nemecko-rakúskej súťaže krásy Queen of the World 1997 Natáliu Bizoňovú Kacinovú, či speváčku Celeste Buckingham, s ktorou nasnímal sériu fotografií pre hudobný dvojmesačník Nový populár. V rámci osláv 20. výročia od vzniku svojej pôvodnej kapely The Dark zorganizoval v roku 2010 spoločný koncert s belgickou skupinou Front 242, ktorá tak vôbec po prvýkrát vystúpila na Slovensku. Od roku 2012 je členom kapely Get Explode (zal. v r. 2009), v ktorej nahradil Mariána Čurku.

 Diskografia 
Štúdiové albumy
 Rok Album Poznámky 1993 Clear Album nahratý so zoskupením The Dark (Technology), obsahuje 14 nahrávok; vydal Monitor, #010102-2331.

Iné nahrávky a kolaborácie
 Rok Skladba Poznámky 1992 "Scream for You"Skladba nahratá s The Dark, dostupná na kompilácii L'Appel de la Muse, Vol. 2; vydal Alea Jacta Est, #AJE 04.   
Sprievodné vokály The Dark pre debutový album českého tria Vanessa Flashback; vydal Monitor; #010060-2331.

 Filmografia 
Produkcia
 Rok Skladba Poznámky 2011 "Sad" 
Videoklip vyrobený pre miestnu hard rockovú skupinu Sevennils pod aliasom Duro The Dark.Autorské práva k hudobným videám nižšie sú uvedené v závere jednotlivých videoklipov pod aliasom DARKTECHNOLOGY, Duro The Dark: "Metal Machine Music"Videoklip vyrobený pre nemeckú industriálnu rock/EBM kapelu Die Krupps pod aliasom Duro The Dark.  2012 "Špatná karma"Videoklip vyrobený pre českú punkovú formáciu Zputnik pod aliasom Duro The Dark.

 Galéria 

 Referencie 

 Iné projekty 

 Externé odkazy 
 Juraj Somolányi  (v zozname sólistov OZIS)
 Juraj Somolányi (v databáze populárnej hudby UMD Music; v angličtine a češtine) 
 The Dark  (na Body-Music.com; v angličtine)
 The Dark >  Diskografia (na Discogs; v angličtine)
 Get Explode  (oficiálne stránky skupiny; v angličtine, nemčine a slovenčine)

Kategória:Slovenskí fotografi
Kategória:Slovenskí hudobníci
Kategória:Osobnosti z Bratislavy
Kategória:Slovenskí portrétni fotografi